wickkiey/tamil-wikipedia-markdown huggingface dataset:
# மரியா பெட்ராசா



**மரியா பெட்ராசா** (பிறப்பு: 26 சனவரி 1996) என்பவர் எசுப்பானிய நாட்டு நடிகை, நடனக் கலைஞர் மற்றும் வடிவழகி ஆவார். இவர் நெற்ஃபிளிக்சு தொடர்களான மணி ஹெய்ஸ்ட் மற்றும் எலைட் போன்ற தொடர்களில் நடித்ததன் மூலம் மிகவும் பிரபலமானவர்.  

## நடிப்புத்துறை
இயக்குநர் எஸ்டெபன் கிரெஸ்போவால் என்பவர் பெட்ராசாவின் இன்ஸ்ட்டாகிராம் கணக்கின் மூலம் கவரப்பட்டு, அவரின் முதல் படமான 'அமர்' என்ற திரைப்படத்தில் லாரா என்ற கதாபாத்திரம் மூலம் நடிப்புத்துறைக்கு அறிமுகமாகினார். அதன் பிறகு நெற்ஃபிளிக்சு தொடரான மணி ஹெய்ஸ்ட் என்ற இணையத் தொடரில் முதல் இரண்டு பருவங்களிலும் முன்னணி கதாபாத்திரத்தில் நடித்தார். இந்த தொடர் இவருக்கு மிகப்பெரிய பெயரையும் வெற்றியையும் பெற்றதுக் கொடுத்தது. அதை தொடர்ந்து மீண்டும் நெற்ஃபிளிக்சுக்காக எலைட் என்ற தொடரின் முதல் பருவத்தில் முதன்மை கதாபாத்திரத்தில் நடித்தார்.
# புல்புல் சக்கரவர்த்தி



**புல்புல் சக்ரவர்த்தி** (Bulbul Chakraborty) பிராண்டீஸ பல்கலைக்கழகத்தின் பேராசிரியர் ஆவார். இவர் குருணை போன்று காட்சியளிக்கும் பொருள்கள், சீருறாத் திண்மம், மற்றும் புள்ளியியல் இயற்பியல் போன்ற துறைகளில் சமநிலைக்குத் தொலைவில் உள்ள மென் சுருங்கு பொருள் பற்றிய ஆய்வுகளுக்காக நன்கு அறியப்படுகிறார். இவர் அமெரிக்க இயற்பியல் கழகம் மற்றும் அமெரிக்க அறிவியல் மேம்பாட்டுக் கழகம் ஆகியவற்றின் தேர்ந்தெடுக்கப்பட்ட உறுப்பினரும் ஆவார்.  

## கல்வி வாழ்க்கை
1974 ஆம் ஆண்டு கரக்பூர், இந்தியத் தொழல்நுட்பக் கழகத்தில் சக்கரவர்த்தி தனது இளங்கலை இயற்பியல் பட்டத்தைப் பெற்றார். இவர் 1979 ஆம் ஆண்டில் ஸ்டோனி புரூக்கில் உள்ள நியூயார்க் ஸ்டேட் பல்கலைக்கழகத்தில் தனது ஆராய்ச்சிக்கான முனைவர் பட்டத்தைப் பெற்றார். இவரது ஆராய்ச்சிப் பட்டத் தலைப்பானது “திண்மங்களின் மின்னணுவியல் பண்புகளில் வெப்ப ஒழுங்கின்மையின் தாக்கம்” என்பதாகும். இவர் ஆர்கோன் தேசிய ஆய்வகத்தில் தனது முனைவர் பட்ட ஆய்விற்குப் பிந்தைய ஆய்வினை மேற்கொண்டார். NORDITA, Denmark மேலும், இவர் இந்திய அறிவியல் நிறுவனத்தின் இணை ஆராய்ச்சியாளரகாவும் பணிபுரிந்தார். இவர் 1984-1986 காலகட்டத்தில் இந்திரா காந்தி அணு ஆராய்ச்சி மையத்தின் பொருள் அறிவியல் ஆராய்ச்சிக்கூடத்தில் அறிவியல் அலுவலராகப் (உதவிப் பேராசிரியர் நிலை) பணியாற்றினார். 1987-1989 முடிய உள்ள காலகட்டத்தில் யேல் பல்கலைக்கழகத்தில் பயன்பாட்டு இயற்பியலில் இணை ஆராய்ச்சி இயற்பியலாளர் மற்றும் விரிவுரையாளராகப் பணியாற்றினார். 1989 ஆம் ஆண்டில், சக்கரவர்த்தி பிராண்டீஸ் பல்கலைக்கழகத்தில் இயற்பியல் துணையில் கல்வியாளராகச் சேர்ந்தார். இங்கு இவர் 2000 ஆண்டிலிருந்து முழுநேரப் பேராசிரியராகப் பணியாற்றினார்.  

## ஆய்வுப் பங்களிப்புகள்
சக்கரவர்த்தி சீருறாத் திண்மங்களின் மாற்றங்களில் ஏற்படும் தேக்கநிலையைப் புரிந்து கொள்வதில் குறிப்பிடத்தக்க பங்களிப்பைச் செய்துள்ளார். இவரது ஆய்வுக்குழு நறுக்குவதற்கு இயலா கெட்டிப்பட்ட மற்றும் அடர்த்தியாக இறுக்கப்பட்ட துகள் பொருள்களின் பண்புகளைப் புலனறிய புள்ளியியல் மாதிரி வடிவமைப்புகளைப் பயன்படுத்தினர்.  

இவ்வாறான ஆய்வுகளின் போது இவர் ஒழுங்கற்ற அமைப்புகளில் வெப்ப விளைவில்லா ஏற்ற இறக்கங்களின் போது மீட்சித்தன்மை மற்றும் உராய்வுகள் எவ்வாறு ஒன்றுடன் ஒன்று தொடர்பு கொண்டுள்ளன என்பதைக் கண்டறிந்தார். இவரது வழிகாட்டுதலில் பல மாணவர்கள் முனைவர் பட்ட ஆராய்ச்சி மற்றும் முனைவர் பட்டத்திற்குப் பிந்தைய ஆய்வுகளில் ஈடுபட்டுள்ளனர். இவரது தற்போதைய ஆய்வுகள் குருணை போன்று காட்சியளிக்கும் பொருள்கள் வெளிப்புற அழுத்தத்திற்காற்றும் எதிர்வினைகள் குறித்து கவனம் செலுத்துகின்றன.  

*கூகுள் ஸ்காலரின்* தரவின் படி இவரது வெளியீடுகள் 4000 முறை மேற்கோளிடப்பட்டுள்ளன. இவரது எச்-குறியீட்டெண் 34 ஆக உள்ளதெனத் தெரிவிக்கிறது.  

## விருதுகள் மற்றும் கௌரவங்கள்
சக்கரவர்த்தி பிராண்டீஸ் பல்கலைக்கழகத்தில் *எனிட் அண்ட் நேட் ஆன்செல்* இயற்பியல் பேராசிரியர் ஆவார். இவர் சுருங்கிய பொருள் இயற்பியலில், தடுமாறும் காந்தங்கள், உலோகங்களில் ஒளித்துகள்களின் விரவல், கண்ணாடியில் மாற்றம், குருணை போன்ற பொருள்களில் இயக்கத்தடை போன்றவை உட்பட பல்வேறுபட்ட கருப்பொருள்களில் இவரது கருத்தியல் பங்களிப்புகளுக்காக அமெரிக்க இயற்பியல் கழகத்தின் உறுப்பினராகத் தேர்ந்தெடுக்கப்பட்டார். 2018 ஆம் ஆண்டில் சைமன்ஸ் அமைப்பு சக்கரவர்த்திக்கு சைமன்ஸ் உறுப்பினர் நிலைத் தகுதியை கருத்தியல் இயற்பியலில் இவரது பங்களிப்பிற்காக வழங்கி கௌரவித்தது. சக்கரவர்த்தி அமெரிக்க அறிவியல் மேம்பாடு கழகத்தின் உறுப்பினராக 2020 ஆம் ஆண்டில் தேர்ந்தெடுக்கப்பட்டார்.
# பீனா காக்

**பீனா காக்** (*Beena Kak*) (பிறப்பு 15 பிப்ரவரி 1954) ஓர் இந்திய அரசியல்வாதியும், பாலிவுட் நடிகையுமாவார்.  

## ஆரம்ப கால வாழ்க்கை
இவர், அரசு மருத்துவரான எம்.ஆர். பாசின் ஆறு குழந்தைகளில் ஒருவரான பீனா பாசினாக பிறந்தார். இவருக்கு மூன்று சகோதரர்களும் இரண்டு சகோதரிகளும் உள்ளனர். இவரது சகோதரர்கள் இங்கிலாந்தில் வசிக்கும் மருத்துவர் பி. பி. பாசின், ஓய்வுபெற்ற ஐபிஎஸ் அதிகாரி பி. பி. பாசின், மறைந்த கர்னல். இந்திரபூஷன் (2004 இல் இறந்தார்) ஆகியோர். இவரது சகோதரிகள் அமெரிக்காவில் வசிக்கும் ஓய்வு பெற்ற பள்ளி ஆசிரியர் குசும் சூரி, எழுத்தாளரும் பெண்ணிய ஆர்வலருமான கமலா பாசின்.  

இவர் 1978இல் உதய்பூர் மனையியல் அறிவியல் கல்லூரியில் பட்டம் பெற்றார். பின்னர் பரோடாவின் மகாராஜா சாயாஜிராவ் பல்கலைக்கழகத்தில் முதுகலைப் பட்டம் பெற்றார். பின்னர் இவர் ஜோத்பூரில் வசிக்கும் ஒரு காஷ்மீர் குடும்பத்தைச் சேர்ந்தவரான பாரத் காக் என்பவரை மணந்தார். (இவர்கள் பின்னர் விவாகர்த்துப் பெற்று பிரிந்தனர்) ஜோத்பூர் மற்றும் உதய்பூர் அரச குடும்பங்களிலிருந்து நிலங்களை சாகிராகப் பெற்றார். இந்த குடும்பம் 300 ஆண்டுகளுக்கு முன்பு காஷ்மீரில் இருந்து குடியேறியது. இது பீனாவின் சகோதரரால் தொடங்கப்பட்ட ஒரு நிச்சயிக்கப்பட்ட திருமணம்.  

## அரசியல் வாழ்க்கை
பீனாவின் முன்னாள் கணவர் பாரத் காக், ராஜஸ்தானில் குடியேறிய காஷ்மீர் பண்டிட் குடும்பத்தைச் சேர்ந்தவர். காஷ்மீரை பூர்வீகமாகக் கொண்ட அவரது குடும்பம், ராஜஸ்தானின் ராணி ( பாலி மாவட்டத்தில் ) இரண்டு நூற்றாண்டுகளுக்கும் மேலாக வசித்து வருகிறது. நேரு குடும்பத்துடன் நீண்டகால தொடர்புகளையும் கொண்டுள்ளது.  

பாரத் காக்கை மணந்த பிறகு, பீனா 1980களின் தொடக்கத்தில் காங்கிரசு கட்சியின் உறுப்பினராக அரசியலில் நுழைந்தார். 1985ஆம் ஆண்டில், ராஜீவ் காந்தியுடன் இணைந்து பணியாற்றினார். கோட்டா மாவட்டத்தில் தனது குழந்தைப் தனது அரசியல் பயணத்தைத் தொடங்கினார். பின்னர் இவர் மாவட்டக் காங்கிரசின் தலைவரானார்.  

1985 ஆம் ஆண்டில், பினா காக் சுமேர்பூர் சட்டமன்றத் தொகுதியிலிருந்து ராஜஸ்தான் சட்டமன்றதிற்குத் தேர்ந்தெடுக்கப்பட்டார். மேலும் 1990 வரை சட்ட மன்ற உறுப்பினராகப் பணியாற்றினார். 1990இல் நடந்த சட்டமன்றத் தேர்தலில் மீண்டும் போட்டியிட்ட இவர் வெறும் 274 வாக்குகள் வித்தியாசத்தில் தோற்றார். பினா காக் 1993இல் மீண்டும் சட்டமன்ற உறுப்பினராகத் தேர்ந்தெடுக்கப்பட்டார். 1998இல் சுமேர்பூர் தொகுதியிலிருந்து மீண்டும் தேர்ந்தெடுக்கப்பட்டார். ஆனால் 2003ல் தேர்தலில் தோல்வியடைந்தார். 2008இல் மீண்டும் வெற்றி பெற்றார். 2013 ஆம் ஆண்டில், இவர் தனது இருக்கையை பாரதிய ஜனதா கட்சியிடம் இழந்தார்.  

பீனா காக் ராஜஸ்தான் அரசாங்கத்தில் அமைச்சராக நீண்ட காலம் பணியாற்றினார். பல்வேறு சமயங்களில் பெண்கள் மற்றும் குழந்தைகள் மேம்பாடு, சுற்றுலா, கலை மற்றும் கலாச்சாரம், தொல்பொருள் மற்றும் அச்சிடுதல் மற்றும் எழுதுபொருட்கள் போன்ற துறைகளை வகித்துள்ளார். 1998 முதல் 2003 வரை ராஜஸ்தானின் சுற்றுலா மற்றும் கலாச்சார விவகாரங்களுக்கான அமைச்சராகவும் இருந்தார். கடந்த 2013 ஆம் ஆண்டு காங்கிரசு அரசாங்கத்தில் இவர் வனத் துறை அமைச்சராக இருந்தார்.  

## திரைப்பட வாழ்க்கை
இவரது குடும்பத்திற்கு நெருக்கமானவான நடிகர் சல்மான் கான் தனது 2005இல் வெளியான *மைனே பியார் கியூன் கியா* என்ற பாலிவுட் படத்தில் இவருக்கு ஒரு பாத்திரத்தை வழங்கினார். இதில் இவர் நாயகனுக்கு தாயகா நடித்தார். 2008 ஆம் ஆண்டில், இவர் மீண்டும் சோஹைல் கான் தயாரித்த *காட் துஸி கிரேட் ஹோ*வில் சல்மான் கானின் தாயாக தோன்றினார். *நான்ஹே ஜெய்சல்மர்*, *துல்ஹா மில் கயா*, *சலாம்-இ-இஷ்க்*, ஜானிசார் போன்ற வேறு சில படங்களில் நடித்துள்ளார்.
# பிரேமலகாகி சவான்

**பிரேமலாபாய் சவான்** (**Premalabai Chavan)** (2 ஜூலை 1918 - 8 ஜூலை 2003) பிரேமலகாகி எனவும் அறியப்படும் இவர் ஓர் இந்திய அரசியல்வாதி ஆவார். இவர் மக்களவையிலும் மாநிலங்களவையிலும் உறுப்பினராக இருந்துள்ளார். அகில இந்திய மகளிர் துடுப்பாட்டச் சங்கத்தின் நிறுவனர்-தலைவராகவும் இருந்தார். இந்திய சமூகத்தில் பெண்களின் நலனுக்கு பங்களித்த பல்வேறு செயல்பாடுகளில் ஈடுபட்டார். இவர் ஒரு பெண் உறுப்பினராக மகாராட்டிராவிலிருந்து அதிக எண்ணிக்கையிலான (நான்கு முறை) நாடாளுமன்ற பிரதிநிதித்துவங்களுக்கான சாதனையை வைத்திருப்பது குறிப்பிடத்தக்கது.  

## தனிப்பட்ட வாழ்க்கை
சவான் குசராத்தின் பரோடா மாவட்டத்தில் எம்.என். ராவ் ஜக்தேல் என்பவருக்கு மகளாகப் பிறந்தார். இந்தூரில் தனது ஆரம்ப மற்றும் இடைநிலைக் கல்வியை முடித்தார். அதன் பிறகு இவர் மும்பையின் புனித சேவியர் கல்லூரிக்கு தன்து உயர் கல்விக்காகச் சென்றார். அங்கு மாண்டிசோரி கல்வியில் சான்ரிதழ் பட்டம் பெற்றார்.  

## அரசியல் வாழ்க்கை

### மக்களவையும் மாநிலங்களவையும்
இவர், 1952-60 வரை மகாராட்டிராவின் விவசாயிகள் மற்றும் தொழிலாளர் கட்சியின் உறுப்பினராக இருந்தார். பின்னர், ஐந்தாவது மக்களவை (1971-77), ஆறாவது மக்களவை (1977-79), எட்டாவது மக்களவை (1984-89), மாநிலங்களவை (1980-84) ஆகியவற்றில் இந்திய தேசிய காங்கிரஸ் கட்சியை பிரதிநிதித்துவப்படுத்தினார். இவரது கணவர் இறந்த பிறகு, 1973இல் நடந்த இடைத்தேர்தலில் மக்களவைக்கு போட்டியின்றி தேர்ந்தெடுக்கப்பட்டார். அடுத்த மூன்று முறை கராத் தொகுதியில் இருந்து மீண்டும் தேர்ந்தெடுக்கப்பட்டார். காங்கிரசில் நெருக்கடி நிலைக்குப் பிந்தைய பிளவுக்குப் பிறகு, மாநிலத்தில் பல கட்சித் தலைவர் தேவ்ராஜ் அர்ஸ் தலைமையிலான காங்கிரசுடன் இணைந்தபோது, இவர் இந்திரா காந்தியுடன் இருக்க விரும்பினார். மேலும் அந்த நேரத்தில் காங்கிரசின் மாநில தலைவராகவும் பணியாற்றி வந்தார். 1980இல் தான் மீண்டும் ஆட்சிக்கு வந்ததும், இந்திரா காந்தி 1981இல் மாநிலங்களவைக்கு இவரை பரிந்துரைத்தார். 1989 இல் கராத்தில் இருந்து மக்களவைக்கு மீண்டும் தேர்ந்தெடுக்கப்பட்டார். இந்திரா காந்தியின் மகன் ராஜீவ்காந்தி பாராளுமன்றத்தில் உறுப்பினராக தொடரும்படி கேட்டபோது, மறுத்து அரசியலில் இருந்து ஓய்வு பெற்றார்.  

இவர் 1991 வரை மக்களவையில் பங்கேற்றார்.  

### குழு அனுபவம்
1985-87 வரை இவர் துணைச் சட்டம், அதிகாரப்பூர்வ மொழி மற்றும் வணிக ஆலோசனைக் குழு உறுப்பினராக இருந்தார். 1987-89 வரையிலான விதிகள் குழுவின் உறுப்பினர்; ஆலோசனைக் குழுவின் உறுப்பினர், அணுசக்தித் துறை, விண்வெளி, மின்னணுவியல், பெருங்கடல் வளர்ச்சி மற்றும் 1990இல் அறிவியல் மற்றும் தொழில்நுட்ப அமைச்சகம் போன்றவற்றிலும் உறுப்பினராக இருந்துள்ளார்.  

## சமூக நடவடிக்கைகள்
இவர் கராத்தில் உள்ள பாலிடெக்னிக் பொறியியல் கல்லூரியின் நிறுவனர் ஆவார். 1951 இல் கராத்தில் முதல் மாண்டிசோரி பள்ளியைத் தொடங்கினார். இதைத் தவிர, 1950இல் கராத்தில் மகிளா மண்டல இயக்கத்தைத் தொடங்கினார். பின்னர், 1973இல், அகில இந்திய மகளிர் துடுப்பாட்டச் சங்கத்தை நிறுவினார்.  

## இறப்பு
இவர் 8 சூலை 2003 அன்று இறந்தார். இவரது இவரது கணவரும் இருவரும் வெவ்வேறு ஆண்டுகளில் சூலை 8 (1973) அன்று இறந்தனர்.
# பா. ஹேரம்பநாதன்


**பா. ஹேரம்பநாதன்** (*P. Heramba Nathan*, இறப்பு: 10 மே 2022) என்பவர் இந்திய ஒன்றியம், தமிழ்நாட்டின் தஞ்சாவூரைச் சேர்ந்த பிரபலமான பரத நாட்டிய ஆசிரியர் ஆவார். இவர் நடன ஆசிரியராக இருந்து 200 இக்கும் மேற்பட்ட அரங்கேற்றங்கள், 1000 இற்கும் மேற்பட்ட நிகழ்ச்சிகள் என கண்டவர், 60 ஆண்டுகளாக நாட்டிய ஆசிரியராகப் பணியாற்றியவர்.  

## ஆரம்பகால வாழ்க்கை
இவரின் தந்தை தஞ்சாவூரில் புகழ்பெற்ற மிருதங்க வித்வானாகவும், நாட்டிய ஆசிரியராகவும் இருந்த பாவுப் பிள்ளையாவார். தாய் கர்நாட இசைக் கலைஞரான சாவித்திரி அம்மாள் ஆவார். இவரது ஏழுவயதில் இருந்து தஞ்சாவூர் இராஜம் ஐயரிடம் 10 ஆண்டுகள் மிருதங்கம் பயின்றார். பின்னர் இவரின் தந்தையின் மாணவிகளின் அரங்கேற்றத்தின் போது வாசிக்கத் துவங்கினார். தஞ்சாவூரில் இயங்கிவந்த நாட்டியப் பள்ளிகளில் பாவுப் பிள்ளை மிருதங்க வித்வானாக இருந்துவந்தார். ஆசிரியர்கள் நாட்டியம் பயிற்றுவிக்கும்போது பாவுப் பிள்ளை மிருதங்கம் வாசிப்பார். அப்போது தந்தையுடன் சென்றுவந்த ஹேரம்பநாதனுக்கு நாட்டியக் கலையின்மீது ஆர்வம் ஏற்பட்டது. பின்னர் இவரே முயன்று நட்டுவங்கம் வாசிக்க கற்றுக் கொள்ளத் துவங்கினார். பின்னர் இவரது தந்தை இவருக்கு நட்டுவாங்கம் கற்பித்தார்.  
- தஞ்சை பெரிய கோயிலில் நின்று போன *சின்னமேளம்* நாட்டிய விழாவை மீளுருவாக்கம் செய்து 2010 இல் நடைமுறைக்கு கொண்டுவந்து தொடர்ந்து சித்திரைத் திருவிழாவில் நடத்தி வந்தவர்.

## பெற்ற விருதுகள்
- தலைக்கோல் ஆசான்
# பண்பாட்டில் பெண்ணியம்

பெண்ணியம் பல வழிகளில் பண்பாட்டினை தாக்கங்களை ஏற்படுத்தியுள்ளது, மேலும் ஏஞ்சலா மெக்ராபி, லாரா முல்வி மற்றும் பிறரால் பெண்ணியத்திற்கும், பண்பாட்டிற்கும் உள்ள தொடர்பு ஆராயப்பட்டுள்ளது. திமோதி லாரி மற்றும் ஜெசிகா கீன் ஆகியோர் "பெண்ணியத்தின் மிக முக்கியமான கண்டுபிடிப்புகளில் ஒன்று, பெண்கள் பிரபலமான பண்பாட்டினை பெறும் முறைகளை தீவிரமாக ஆராய்வது ஆகும், இவ்வளவு பரப்பிசை பண்பாடும் ஆண்களால் ஆண்களுக்காக செய்யப்பட்டது" என்று வாதிட்டனர். இது இலக்கியம், இசை, திரைப்படம் மற்றும் பிற திரை பண்பாடுகள் உட்பட பல்வேறு வடிவங்களில் பிரதிபலிக்கிறது.  

## பெண்களின் எழுத்து படைப்புகள்
ஒப்பீட்டளவில் சமீபத்தில் பெண்களின் சமீபத்திய இலக்கியப் படைப்புகள் மற்ற படைப்பளர்களிடம் இருந்து வேறுபடும் விதத்தில் அமைந்தது.  
## மகளிரின் சினிமா
"மகளிரின் சினிமா" என்ற சொல் பொதுவாக பெண் திரைப்பட இயக்குனர்களின் பணியினைக் குறிக்கிறது. ஒளிப்பதிவாளர்கள் மற்றும் திரைக்கதை எழுத்தாளர்கள் போன்ற புகைப்படக் கருவிக்குப் பின்னால் உள்ள மற்ற பெண்களின் பணிகளையும் இது குறிக்கலாம். பெண்கள் திரைப்பட தொகுப்பு, ஆடை வடிவமைப்பாளர்கள் மற்றும் தயாரிப்பு வடிவமைப்பாளர்களின் பங்கேற்பு பொதுவாக "மகளிர் சினிமா" என்ற வார்த்தையை நியாயப்படுத்தும் அளவுக்கு தீர்க்கமானதாக கருதப்படவில்லை.  

மகளிர் பண்பாடு, திரைப்படத்தின் மையக் கருத்தாக இல்லாவிட்டாலும் "பெண்ணிய இயக்கம்" பற்றிய ஆரம்ப குறிப்பு 1942 ஆம் *ஆண்டின் வுமன் ஆஃப் தி இயர்* திரைப்படத்தில் கேத்தரின் ஹெப்பர்னில் இருந்து துவங்கியது.  

மற்றொரு படம், *சீ இஸ் பியூட்டிஃபுல் வென் சீ இஸ் ஆங்ரி*, 2014 ஆம் ஆண்டில் வெளியான, அமெரிக்காவில் பெண்களின் விடுதலை இயக்கத்தை சம்பந்தப்பட்ட பெண்களின் உண்மையான நிலையினை விவரிக்கிறது.  

## பெண்கள் இசை
பெண்களின் இசை என்பது பெண்கள், பெண்களால் இயற்றப்பட்ட, பெண்களுக்கான மற்றும் பெண்களைப் பற்றிய இசை என்பதனைக் குறிக்கிறது. இந்த வகை இரண்டாவது அலை பெண்ணிய இயக்கத்தின் இசை வெளிப்பாடாக வெளிப்பட்டது அத்துடன் உழைப்பு (பொருளியல்), சிவில் உரிமைகள் மற்றும் அமைதி இயக்கங்கள் ஆகியவற்றையும் உள்ளடக்கியதாக இருந்தது . இந்த இயக்கம் அகனள்களான கிறிஸ் வில்லியம்சன், மெக் கிறிஸ்டியன் மற்றும் மார்கி ஆடம் , பெர்னிஸ் ஜான்சன் ரீகன் மற்றும் அவரது குழு *ஸ்வீட் ஹனி இன் தி ராக்* மற்றும் அமைதி ஆர்வலர் ஹோலி நியர் போன்ற ஆப்பிரிக்க-அமெரிக்க பெண் ஆர்வலர்களால் தொடங்கப்பட்டது. மகளிர் இசை என்பது பெண்களின் இசையின் பரந்த தொழிற்துறையைக் குறிக்கிறது, இது கலைஞர்களைத் தாண்டி படமனை இசைக்கலைஞர்கள், தயாரிப்பாளர்கள், ஒலி பொறியாளர்கள், தொழில்நுட்ப வல்லுநர்கள், பட விளம்பர கலைஞர்கள், விளம்பரதாரர்கள் மற்றும் விழா அமைப்பாளர்களையும் உள்ளடக்கியது. இதில், கேர்ள் எனும் ஆங்கில வார்த்தையில் grrrl இரண்டு அல்லது மூன்று மடங்கு அதிகமாக 'r' எனும் எழுத்து இடம் பெறுவதன் மூலம் பெண் எனும் வார்த்தையினை சிறுமைப்படுத்துவதனை மறுக்கிறது.
# பேபி ஆல்தெர்

**பேபி ஆல்தெர் (Baby Halder)** (அல்லது **ஹல்தார்** ) (பிறப்பு 1973) இந்தியாவைச் சேர்ந்த எழுத்தாளர் ஆவார். இவரது மிகவும் புகழ்பெற்ற படைப்பு இவரது சுயசரிதை *ஆலோ அந்தாரி (*ஒரு வாழ்க்கை குறைவான சாதாரணமானது*)* (2002), இது ஒரு வீட்டுப் பணியாளராக வளர்ந்து வரும் அவரது கடுமையான வாழ்க்கையை விவரிக்கிறது, பின்னர் 13 வெளிநாட்டு மொழிகள் உட்பட 21 மொழிகளில் மொழிபெயர்க்கப்பட்டுள்ளது.  

## ஆரம்பகால வாழ்க்கையும் திருமணமும்
பேபி ஆல்தெர் காஷ்மீரில் பிறந்தவர், முர்சிதாபாத்தில் தனது 4 வது வயதில் தனது தாயால் கைவிடப்பட்டார். அப்போது இவரது தந்தையின் பழக்கமான குடிப்பழக்கம் இவரது தாயை இவரை விட்டு வெளியேற கட்டாயப்படுத்தியது. அதைத் தொடர்ந்து, முன்னாள் ராணுவ வீரரும் ஓட்டுநருமான தந்தையிடமும், தனது மாற்றாந்தாயிடமும் வளர்ந்தார். இவர்கள் குடும்பம் காஷ்மீரிலிருந்து முர்சிதாபாத்திற்கும், இறுதியாக மேற்கு வங்கத்தின் துர்காபூருக்கும் பயணம் செய்து. இத்ன் காரணமாக இவரது பள்ளிக்கல்வி தொடர்ச்சியாக இல்லை . மேலும் ஆறாவது வகுப்பிலேயே கல்வி தடைப்பட்டது. தனது 12 வது வயதில், அவரது தந்தை இவரைவிட 12 வயது மூத்தவரான ஒரு பகுதி நேர அழகுபடுத்துபவர் ஒருவரை திருமணம் செய்து வைத்தார். தனது 13 வது வயதில் தனது முதல் குழந்தையைப் பெற்றார். மேலும் இரண்டு குழந்தைகளை அடுத்தடுத்து பெற்றெடுத்தார். இவர் சில வீடுகளில் வேலைக்காரியாக வேலை செய்ய ஆரம்பித்தார். இறுதியாக 1999இல், 25 வயதில், பல வருட குடும்ப வன்முறைக்குப் பிறகு, தன் கணவனை விட்டு, தில்லிக்கு தன் மூன்று குழந்தைகளுடன் தப்பிச் சென்றார். அவர் தனது குழந்தைகளுக்கு ஆதரவளிப்பதற்கும் கல்வி கற்பதற்கும் புதுடெல்லி வீடுகளில் ஒரு வீட்டு வேலைக்காரியாக வேலை செய்யத் தொடங்கினார். பின்னர் பல பாலியல் சுரண்டல்களை எதிகொண்டார். தஸ்லிமா நசுரீனின் சுயசரிதை *அமரா மெய்பெலா* (எனது பெண்மை) புத்தகம் இவருக்கு ஒரு திருப்புமுனையாக மாறியது. ஏனெனில் இது இவருடைய சொந்த நினைவுகளை ஊக்குவிப்பதாக இருந்தது. இவர் விரைவில் ஆர்வத்துடன் மற்ற ஆசிரியர்களைப் படிக்கத் தொடங்கினார். அதைத் தொடர்ந்து, தென்னிந்தியாவிற்குச் செல்வதற்கு முன், பிரபோத் குமார் இவரை தன் வாழ்க்கைக் கதையை எழுத ஊக்குவித்தார்.  

பல மாதங்களுக்குப் பிறகு, அவரது நினைவுக் குறிப்புகள் முடிந்ததும், குமார் கையெழுத்துப் பிரதியைத் திருத்த உதவினார், உள்ளூர் இலக்கிய வட்டத்துடன் பகிர்ந்து அதை இந்தியில் மொழிபெயர்த்தார். இந்த பதிப்பு 2002 இல் ஒரு சிறிய கொல்கத்தாவைச் சேர்ந்த வெளியீட்டு நிறுவனமான ரோஷனி பதிப்பகத்தால் வெளியிடப்பட்டது. ஆசியாவில் வீட்டு வேலைக்காரர்கள் நடத்திய கடினமான வாழ்க்கையை ஆவணப்படுத்தியதால் அது ஊடக கவனத்தைப் பெற்றது, மேலும் இரண்டு வருடங்களுக்குள் அது மேலும் இரண்டு பதிப்புகளை வெளியிட்டது. வங்காள அசல், *அலோ அந்தாரி* (ஒளி மற்றும் இருள்) 2004இல் வெளியிடப்பட்டது. மலையாள பதிப்பு 2005இல் வெளிவந்தது. ஆங்கில மொழிபெயர்ப்பு 2006இல் வெளியிடப்பட்டது. இது இந்தியாவில் அதிகம் விற்பனையானது, *நியூயார்க் டைம்ஸ்* அதை இந்தியாவின் *ஏஞ்சலாஸ் ஆஷஸ்* என்று அழைத்தது. விரைவில் இது பிரெஞ்சு, யப்பான், கொரியன் உட்பட 13 வெளிநாட்டு மொழிகள் உட்பட 21 மொழிகளில் மொழிபெயர்க்கப்பட்டது.
# அமர் சிந்து


**சல்மா இலாகரி** என்பவர் **அமர் சிந்து** (*Amar Sindhu*) என நன்கு அறியப்படுபவர் ( , ) (பிறப்பு: ஆகத்து 28, 1968) பாக்கித்தான் எழுத்தாளர், கவிஞர், ஆர்வலர் மற்றும் கல்வியாளர் ஆவார்.  

## ஆரம்பகால வாழ்க்கை மற்றும் கல்வி
சிந்துவின் இயற்பெயர் சல்மா இலாகரி ஆகும். இவர் பாக்கித்தானின் சிந்துவின் மிர்பூர் காசு மாவட்டத்தின் டோடோ இலகாரி கிராமத்தில் 28 ஆகஸ்ட் 1968 அன்று உசைன் புக்சு இலகாரியின் மகளாகப் பிறந்தார். பெண்கள், வன்முறை, சிந்து கராச்சியில் சபீன் மகமூத்தின் *டி2எஃப்* மூலம் ஈர்க்கப்பட்டார். அசீன் ஷா மற்றும் அர்ஃபனா மாலா ஆகியோருடன் சேர்ந்து சிந்து அருங்காட்சியகத்தில் "*கானபடோஷ் கஃபே*" தொடங்கினார். இந்நிகழ்வில் கலந்துகொண்டு அஞ்சலி செலுத்தியவர்களில் மூத்த அரசியல்வாதி ரசூல் பக்சு பாலிஜோ மற்றும் எழுத்தாளர் நூருல் ஹுதா சா ஆகியோர் அடங்குவர். 2015 ஆம் ஆண்டில் கவிஞரும் பத்திரிகையாளருமான அசன் முஜ்தபாவுக்குவும் அஞ்சலி செலுத்தப்பட்டது.  
முன்னணி பெண்ணியவாதியான சிந்து, சிந்தி பெண்களின் உரிமைகள் குறித்து குரல் கொடுத்துள்ளார். இவர் ”எல்லா பெண்களுக்கும் சம உரிமை வேண்டும் என்று வலியுறுத்தினார். பெண்களுக்குச் சுதந்திரம் மற்றும் சம வாய்ப்புகள் வழங்கப்பட வேண்டும்” என்றும் ஆயிரக்கணக்கான ஆண்டுகளாகப் புறக்கணிக்கப்பட்ட மற்றும் புறக்கணிக்கப்படும் இந்த பாலினத்துடன் தான் நின்று, பெண்கள் விடுதலைக்காக குரல் கொடுப்பதாகக் கூறுகிறார்.  

## கட்டுரைகள் மற்றும் வெளியீடுகள்
சிந்து, எழுத்தாளர் மற்றும் அரசியல் ஆய்வாளரும் ஆவார்.  

}}
# வினிதா அக்ரவால்



**வினிதா அக்ரவால்** (**Vinita Agrawal)** இந்தியாவைச் சேர்ந்த ஒரு கவிஞராவார். புத்தக ஆசிரியராகவும் அருங்காட்சியகக் காப்பாளராகவும் இவர் இயங்கினார். நான்கு கவிதை புத்தகங்களை எழுதியுள்ளார். பருவநிலை மாற்றம் குறித்த ஒரு தொகுப்பின் ஆசிரியரும் ஆவார். *பசியின் பட்டு (தி சில்கு ஆப் அங்கர்) என்ற* கவிதைத் தொகுப்பிற்காக 2018 ஆம் ஆண்டிற்கான இரவீந்திரநாத் தாகூர் இலக்கியப் பரிசுக்காக இவர் பெயர் பட்டியலிடப்பட்டது. பின்னர் கூட்டாக இப்பரிசு வழங்கப்பட்டது. தாகூர் இலக்கிய பரிசின் ஆலோசனைக் குழுவில் வினிதா இடம்பெற்றுள்ளார். பெண்ணிய இலக்கியம் மற்றும் எழுதப்படாத சமூகங்களின் எழுத்துக்களுக்காக   அர்ப்பணிக்கப்பட்டுள்ள உசாவா இலக்கிய விமர்சனம் என்ற ஆங்கில மொழி இலக்கிய இதழில் வினிதா கவிதை ஆசிரியராகவும் ஈடுபட்டு வருகிறார்.  

படிநிலைகள், மேலாதிக்கங்கள் மற்றும் இயல்பான சார்புகளை கேள்விக்குள்ளாக்கும் கவிதை, புனைகதை, புனைகதை, விமர்சனங்கள் மற்றும் நேர்காணல்களை உசாவா இதழ் வெளியிட்டு வருகிறது.  

## ஆரம்பகால வாழ்க்கை மற்றும் கல்வி
வினிதா அக்ரவால் 1965 ஆம் ஆண்டு ஆகத்து மாதம் 18 ஆம் தேதியன்று இந்தியாவின் இராசத்தான் மாநிலம் பிகானேர் நகரில் பிறந்தார். குசராத்து மாநிலம் ஆனந்த் நகரம், மேற்கு வங்க காளிம்பொங், கொல்கத்தா நகரங்களில் வினிதா பள்ளிப் படிப்பை முடித்தார். பின்னர் பரோடாவின் மகாராசா சாயாசிராவ் பல்கலைக்கழகத்தில் அரசியல் அறிவியல் பாடத்தில் இளநிலை மற்றும் முதுநிலை பட்டங்களைப் பெற்றார். ஆப்டெக் நிறுவனத்தில் கணினி நிரலாக்கத்தில் ஒரு பட்டயப் படிப்பையும் முடித்தார்.  

## படைப்புகள்
இவரது கவிதைகள் *ஆசியன்சா*, விண்மீன்கள், தி ஃபாக்சு சேசு விமர்சனம், பீயா ரிவர் செய்தி இதழ், திறந்த சாலை விமர்சனம், சிடாக்கோம் இலக்கிய விமர்சனம், கவிதை பசிபிக் போன்ற இதழ்களில் வெளியிடப்பட்டன. உசாவா இலக்கிய விமர்சனம் என்ற பத்திரிகையில் கவிதை ஆசிரியராகப் பணியாற்றினார்.. கவிதைகள் இயல்பாக வாழ்க்கையின் ஆழத்தோடு நெருக்கமாகவும், ஆழ்ந்த சிந்தனையோடும் ஆக்கப்படுகின்றன. *இரண்டு முழு நிலவுகள்* என்ற நூல் பிறப்பு, இறப்பு, இருப்பு, குடும்பம், ஆன்மா மற்றும் இதயம் உள்ளிட்ட பல்வேறு கவலைகளையும், உலக ஒழுங்கையும், அவை எப்படி மனநலத்தை பாதிக்கின்றன போன்ற செய்திகளை ஆராய்கிறது. இருத்தலியல் கோளாறில் புதிய முன்னோக்குகளை கொண்டு வருகிறது. வெளி உலகத்தில் பரவும் வேதனை மற்றும் கோபத்திற்கு எதிரான கடைசி அமைதியாக உள் அமைதி தோன்றும் வரை இவை நெருக்கமான மற்றும் தனிப்பட்ட குழந்தைப் பருவ நினைவுகளை நெசவு செய்கின்றன என்கிறார் வினிதா.  

2020 ஆம் ஆண்டில் *உங்கள் கண்களைத் திறக்கவும் என்ற காலநிலை மாற்றம் குறித்த* ஒரு தொகுப்பைத் தொகுத்தார். 63 இந்திய எழுத்தாளர்கள் எழுதிய கவிதை மற்றும் உரைநடைகள் இத்தொகுப்பில் இடம்பெற்றுள்ளன. இயற்கை உலகத்துடனான மனித உறவுகளை இத்தொகுப்பு ஆராய்கிறது.  

## சிறப்புகள்

- இந்தியாவின் சமகால இலக்கிய விமர்சனம் 2011 ஆம் ஆண்டிற்கான சிறந்த கவிதை விருதுகளுக்கு பரிந்துரைக்கப்பட்டது.
- டால் கிராசு ரைட்டர்சு கில்ட்டு விருதில் (2017) இரண்டாவது பரிசை வென்றார்.
# சுனிதா தேவி



**சுனிதா தேவி** (*Sunita Devi*) (1897கள் - 3 நவம்பர் 1932), உண்மையான பெயர் **அர்மினா பீர்பாய்**, பொதுவாக **சுனிதா** என்று அழைக்கப்படுகிறார. இலண்டனில் இருந்த சிற்பி ஜேக்கப் எப்சுடீனுக்கு மாதிரிக் கலைஞராக இருந்தார். 3 நவம்பர் 1932 இல் இந்தியாவில் நடந்த இவரது மரணம் ஒரு அரசியல் படுகொலை என்று சிலர் நம்பினர்.  

## ஆரம்ப கால வாழ்க்கை
காஷ்மீரைச் சேர்ந்த சுனிதா, மும்பையின் செல்வந்தர் அகமது பீர்பாய் என்பவரை மணந்தார். பின்னர், 1920களின் முற்பகுதியில் தனது கணவரை விட்டு பிரிந்து மகன் என்வருடனும் தங்கை அனிதா பட்டேலுடனும் இங்கிலாந்து சென்றார். 'மேஸ்குலின் சகோதரர்கள்' என்று அழைக்கப்படும் மாயவித்தை செய்பவர்களின் குழுவில் சகோதரிகள் சேர்ந்தனர். அக்குழுவில் சுனிதா ஒரு நீர்த்தொட்டியில் முழுமையாக மூழ்கி ஐந்து நிமிடங்கள் கழித்து எழுந்து வரும் ஒரு சாகச நிகழ்ச்சியை செய்து வந்தார் (வெளிப்படையான காற்று குழாய் உதவியுடன்). பிரிட்டிசு எம்பயர் கண்காட்சியிலும் சில சாகசங்களையும் செய்தனர் (1924 முதல் 1925 வரை).  

## மத்தேயு ஸ்மித்
சுனிதா, 1924 முதல் மேத்யூ சுமித் என்ற ஓவியருக்கு மாதிரியாக இருந்தார். வெறும் கலைஞர், மாதிரி என்பதைத் தாண்டி அவர்களின் உறவு மலர்ந்தது. 1924 இல் சுமித் சிவப்பு புடவையிலும், கறுப்பு புடவையிலும் இருப்பது போன்ற வடிவங்களில் இவரை வரைந்தார்.  

## ஜேக்கப் எப்சுடீன்
ஜேக்கப் எப்சுடீன் என்ற சிற்பக் கலைஞர் பிரிட்டிசு எம்பயர் கண்காட்சியில் சுனிதாவை அவரது நண்பர் மத்தேயு சுமித் மூலமாக சந்தித்தார். 1925இல் எப்சுடீன் சுனிதாவையும் அவரது மகன், சகோதரி ஆகியோரை தனது மனைவி மார்கரெட்டின் ஒப்புதலுடன் இலண்டனில் உள்ள கில்ஃபோர்ட் தெருவில் உள்ள தனது வீட்டில் வாழ அழைத்து வந்தார். எப்ஸ்டீனுக்கு இவரது சகோதரி மீது காதல் ஆர்வம் இருந்ததா என்பது தெளிவாக இல்லை.  

எப்சுடீன் 1926 மற்றும் 1927இல் என்வரின் முகத்தையும் (இரண்டு முறை) சுனிதாவின் முகத்தையும் செதுக்கினார். சுனிதாவும் என்வரும் எப்சுடீனின் *மடோனா அண்ட் சைல்டு* சிற்பத்திற்கு மாதிரியாக இருந்தனர் (1927). எனினும் எப்சுடீனுக்கு என்வருடன் பணி செய்ய மிகவும் சிரமமாக இருந்தது. அவர் பணியில் ஒப்பீட்டளவில் சுனிதாவை அழகாக நினைத்தார். ஆனால் ஜோசப் துவீன் என்ற கலை வியாபாரி இவரது *மடோனா அன்ட் சைல்ட்* என்ற சிற்பத்தை முதன்முதலில் பார்த்தபோது, "நீங்கள் ஏன் ஒரு அழகான மாதிரியை தேர்வு செய்யவில்லை?" என்று எப்சுடினிடம் வினவினார். சிற்பத்திற்கும் கூடுதலாக, சுனிதா, என்வர், அனிதா ஆகியோரின் 100க்கும் மேற்பட்ட வரைபடங்களும், நீர்வர்ணங்களும் இருந்தன.  

## இறப்பு
1931இல் சுனிதா இந்தியா திரும்பினார். அமெரிக்க பத்திரிகைகளின் கூற்றுப்படி, "நான் என் மரணத்திற்கு போகிறேன்; அது அப்படித்தான் என்று எனக்குத் தெரியும்" என்று கூறினார். 1932இல் இவர் "குடல் அழற்சியால்" இறந்துவிட்டதாக அறிவிக்கப்பட்டது. இந்தியாவிற்கு வெளியே இவரை அறிந்தவர்கள் இவர் நஞ்சு அருந்தியிருக்கலாம் என்றும், வட்ட மேசை மாநாடுகளில் பங்கேற்பாளர்களுடனான இவரது நெருக்கம் இவர் ஒரு உளவாளியாக பார்க்கப்பட்டதாகவும் கருதினர்.
# பியம்வதா சிங்


**பிரியம்வதா சிங்** (*Priyamvada Singh*) (பிறப்பு 1983கள்) ஒரு ஊடக நிபுணரும், இந்தியாவை தளமாகக் கொண்ட ஒரு பாரம்பரியத்தை மீட்டெடுப்பவருமாவார். மும்பையில் ஒரு பத்தாண்டு காலம் தொலைக்காட்சித் துறையில் பணிபுரிந்த பிறகு, ராஜஸ்தானில் உள்ள தனது மூதாதையர் வீட்டிற்குத் திரும்பினார். பில்வாராவுக்கு அருகிலுள்ள தனது கிராமமான மேஜாவில் உள்ள ஒரு மூதாதையர் கோட்டையை மீட்டெடுக்க உள்ளூர் சமூகத்தின் திறமைகளைப் பயன்படுத்தினார். உள்ளூர் சமூகத்தின் மீட்பு மற்றும் சமூக மேம்பாட்டு முயற்சிகளுக்கு உள்ளூர் திறமைகளை இவர் பயன்படுத்தியதால் இந்திய அரசாங்கத்தின் நாரி சக்தி விருது இவருக்கு கிடைத்தது.  

## ஆரம்ப ஆண்டுகள்
இவர் 1983இல் பிறந்தார். மேலும் அஜ்மீரில் உள்ள மாயோ கல்லூரி பெண்கள் பள்ளியிலும், சோபியா கல்லூரியிலும் படித்தார். இவரது தந்தை ஜிதேந்திர சிங் ஓய்வுபெற்ற அதிகாரியாகவும், தாய் ரம்மா குமாரி ஒரு இல்லத்தரசியாகவும் உள்ளனர்.  

## ஆரம்ப கால வாழ்க்கை
புது தில்லியில் திரைப்படத் தயாரிப்பாளர் முசாபர் அலியுடன் உதவி இயக்குநராக ஊடகத்த் துறையில் தனது தொழில் வாழ்க்கையைத் தொடங்கினார். பின்னர், இந்திய-பிரெஞ்சு ஆப்பெராக்கள், சர்வதேச இசை விழா தொடர் ஜஹான்-இ-குஸ்ராவ், இலண்டனின் சவுத் பேங்க் மையத்தில் ஒரு கலாச்சார விழா போன்ற பல திட்டங்களில் பணியாற்றினார். இந்தியாவின் தொலைக்காட்சிகளான டிடிஎன்இ, டிடி காஷீர், ஐசிசிஆர், யுஎன்ஓடிசி போன்றவற்றுடன் சில சுதந்திரமான படைப்புத் திறனுள்ளத் திட்டங்கள் இதைத் தொடர்ந்து வந்தன. பின்னர் இவர் மும்பையில் உள்ள தொலைக்காட்சித் துறையில் *கோன் பனேகா குரோர்பதி, தஸ் கா தம்*, *இந்தியாஸ் காட் டேலண்ட்* போன்ற நிகழ்ச்சிகளுக்கான உள்ளடக்க வளர்ச்சியாளாரகவும் பணியாற்றினார்.  

## மறுசீரமைப்பு
இவர் தனது குடும்பத்தின் மூதாதையர் வீட்டை மீட்க முடிவு செய்தார். 60 அறைகள் கொண்ட கோட்டை 146 ஆண்டுகளுக்கு முன்பு கட்டப்பட்டதிலிருந்து அதுவரை சரிசெய்யப்படவில்லை. அதனை சரி செய்து தனது இல்லத்தை மீட்டெடுக்க முடிவு செய்தார். மேஜா கோட்டை 1875ஆம் ஆண்டில் மேவார் மகாராணாவால் சாகிராக வழங்கப்பட்ட பின்னர் இவரது மூதாதையர் ராவத் அமர் சிங் என்பவரால் கட்டப்பட்டது.  

இவர் மறுசீரமைப்பு செயல்முறையுடன் கோட்டைக்குச் சென்று உள்ளூர் மக்களை வேலை செய்வதை உறுதிசெய்தார். குறிப்பாக பெண்கள் தங்கள் சொந்த வருமானத்தை ஈட்டுவதன் மூலம் இந்தப் பணியில் பயனடைந்தனர். உலர் கல் கொத்து, சுண்ணாம்பு பூச்சு போன்ற பாரம்பரிய கட்டிட உத்திகளை இவர் பயன்படுத்தினார். இந்த கட்டமைப்பை சுமார் 50,000 சதுர அடி பரப்பளவில் மீட்டெடுத்தார். இதன் அருகிலேயே மேஜா அணை அருகில் உள்ளது.  

## அங்கீகாரம்
பிப்ரவரி 2018 இல், ஐசிஐசிஐ வங்கியால் வழங்கப்படும் 'அட்வாண்டேஜ் வுமன்' விருதைப் பெற இந்தியா முழுவதிலுமிருந்து தேர்வு செய்யப்பட்ட 25 பெண்களில் ஒருவராக இவரும் தேர்ந்தெடுக்கப்பட்டார். இவரது மறுசீரமைப்பு பணி மற்றும் திட்டத்தின் சமூக தாக்கத்திற்காக நடிகை வித்யா பாலனால் மும்பையில் இவருக்கு விருது வழங்கப்பட்டது.  

8 மார்ச் 2019 அன்று, இவரது தலைமை மற்றும் உதாரணத்திற்காக இவருக்கு நாரி சக்தி புரஸ்கார் விருது வழங்கப்பட்டது. இந்த விருதை மாண்புமிகு குடியரசுத் தலைவர் ராம் நாத் கோவிந்த் மகளிர் மற்றும் குழந்தைகள் மேம்பாட்டு அமைச்சகத்தின் பரிந்துரையின் பேரில் வழங்கினார். இந்த நிகழ்ச்சியில் பிரதமர் திரு நரேந்திர மோடியும் கலந்து கொண்டு இவருடனும் மற்ற அனைத்து விருது பெற்றவர்களுடனும் உரையாடினார்.  

## தனிப்பட்ட வாழ்க்கை
இவர் 2014இல் விஜயேந்திர சந்திர தேவ் என்பவரை மணந்தார்.  
## கமேர்கோள்கள்
# நேதாஜி நகர் மகளிர் கல்லூரி



**நேதாஜி நகர் மகளிர் கல்லூரி** (*Netaji Nagar College for Women*) 1986இல், இந்தியாவின் மேற்கு வங்காளம் , கொல்கத்தாவில் நிறுவப்பட்டது. இது இளங்கலை பாடங்களை வழங்கும் பெண்கள் கல்லூரி ஆகும். இக்கல்லூரி கொல்கத்தா பல்கலைக்கழகத்தின் இணைவினைப் பெற்றுள்ளது.  

இக்கல்லூரி பல்கலைக்கழக மானியக் குழு<nowiki/>வின் அங்கீகாரத்தினையும் பெற்றுள்ளது.
# சோனியா சப்பார்


**சோனியா சப்பார்** (*Sonia Jabbar*) இந்தியாவைச் சேர்ந்த ஒரு தோட்ட உரிமையாளரும், வனவிலங்கு பாதுகாவலரும் ஆவார். 2012ஆம் ஆண்டு தொடங்கி, நேபாளம் மற்றும் அசாம் இடையே யானைகள் இடம்பெயரும் போது பாதுகாப்பான இடத்திற்கு செல்ல வசதியாக டார்ஜீலிங்கில் உள்ள தனது தேயிலைத் தோட்டத்தை மாற்றினார். இந்திய வனவிலங்கு அறக்கட்டளை இவரது தோட்டத்தை வட வங்கத்தின் பசுமை வழிச்சாலையாக அங்கீகரித்தது; அமெரிக்காவின் மொன்டானா பல்கலைக்கழகம், யானைக்கான நட்பு என்று சான்றளித்தது. 100 ஏக்கர் வனப்பகுதியை உருவாக்கும் மறு காட்டுத் திட்டம் மற்றும் அண்டை பண்ணைகளுக்கான பைலட் பயிர் காப்பீட்டுத் திட்டம் உட்பட யானைப் பாதுகாப்புக்கான கூடுதல் திட்டங்களை இவர் தொடங்கினார். 2019ஆம் ஆண்டில், இந்தியாவின் மிக உயர்ந்த குடிமக்களுக்கான நாரி சக்தி விருது விருது இவருக்கு வழங்கப்பட்டது.  

## வாழ்க்கை
2011 ஆம் ஆண்டில் இவர் குடும்பத்தின் பெரிய தேயிலை தோட்டத்தை மரபுரிமை பெறும் வரை கொல்கத்தாவில் ஒரு பத்திரிகையாளராக இருந்தார். மேலும் ஆச்சரியப்படும் விதமாக இவர் தொடர்ந்து மூன்றாவது பெண்ணாக இருந்தார். இவரது தாயார் டோலி ஓய்வு பெற விரும்பியபோது இவர் அந்தப் பொறுப்பை ஏற்றுக்கொண்டார். டோலி சோனியாவின் பாட்டி சயீதா பத்ருனிசாவிடம் இந்தப் பொறுப்பை பெற்றிருந்தார். தேயிலைத் தொழில் பெரும்பாலும் பெண்களால் செய்யப்படுகிறது. ஆனால் அதற்கான சக்தி அங்கு இல்லை. தேயிலைத் தொழிலாளர்கள் தங்கள் ஊதியத்தைக் பெற நாள் முழுவதும் பணி புரிய வேண்டும். மேலும் கிடைக்கும் தொகையும் அத்தியாவசியப் பொருட்களை வாங்குவதற்காகவும், கணவர்களின் குடிக்கும் அல்லது போதைப்பொருட்களுக்காகவும் செலவிடப்படுகிறது. தேசிய அளவில் தேயிலைத் தொழிலாளர் சங்கங்கள் பெண்களின் தேவைகளைப் புறக்கணிக்கின்றன. இவர் தனது தொழிலாளர்களிடையே விவாதத்தை ஊக்குவிப்பதற்காக ஒரு தன்னார்வ தொண்டு நிறுவனத்துடன் இந்த வேலையை சரிசெய்ய முயற்சித்தார்.  

## யானைகளுக்கான நட்புத் தோட்டம்
2012ஆம் ஆண்டில் இவரது கவனத்தை ஈர்த்த சந்தர்ப்பம் ஒன்று ஏற்பட்டது. இவருடைய தேயிலைத் தோட்டத்தின் புதிதாக நடப்பட்ட 35 ஏக்கரை யானைகள் ஆக்கிரமிக்கப் போவதாக இவரது தொழிலாளர்கள் எச்சரித்தனர். எரியும் தீப்பந்தங்கள் மற்றும் பட்டாசுகளால் யானைகள பயமுறுத்துவதே சிறந்த யோசனையாக இருக்கும் என்று இவரிடம் கூறப்பட்டது. வனவிலங்குகளை நேசித்தக் காரணத்தால் தான் எதுவும் செய்யபபோவதில்லை என்று முடிவு செய்தார். காலையில் சேதம் குறைவாக இருப்பதைக் கண்டு அவள் மகிழ்ச்சியடைந்தார். திட்டமிடுவதன் மூலம் இவை அனைத்தையும் பொறுத்துக்கொள்ள முடியும் என்பதை உணர்ந்தார்.  

இவருக்கு 2019 ல் நாரி சக்தி புரஸ்கார் விருது இந்தியக் குடிய்ரசுத் தலைவரால் வழங்கப்பட்டது. இவ்விழாவில். பிரதமர் நரேந்திர மோதியும் உடனிருந்தார். வேலையில் ஆர்வமுள்ள உள்ளூர் மக்களுக்காக இவர் ஒரு சங்கத்தை நடத்தி வந்தார். யானைகள் மற்றும் பிற வனவிலங்குகளின் பயன்பாட்டிற்காக 100 ஏக்கரை ஒரு பூர்வீக மரக் காடாக ஒதுக்கியிருந்தார்.  

2018 ஆம் ஆண்டில், இவரது பணி முதன்முதலில் பெரிய யானை நட்பு தோட்டமாக நக்சல்பாரியின் அங்கீகாரத்திற்கு வழிவகுத்தது. வனவிலங்கு நட்பு நிறுவன வலையமைப்பும் மொன்டானா பல்கலைக்கழகமும் இந்த விருதை வழங்கின. இந்திய வனவிலங்கு அறக்கட்டளை இவரது நிலத்தை வட குறிப்பிட்டது. 2020இல் பருவநிலை நெருக்கடியின் போது மாற்றத்தை உருவாக்கும் பன்னிரண்டு பெண்களில் வோக் இந்தியா என்ற மாதாந்திர இதழால் இவர் குறிப்பிடப்பட்டார்.
# மீனாட்சி பகுஜா

அவர்களிடமிருந்து நாரி சக்தி விருதினைப் பெறும் மீனாட்சி]]  
**மீனாட்சி பகுஜா** (*Meenakshi Pahuja*) (பிறப்பு 1978) ஒரு இந்திய விரிவுரையாளரும் மாரத்தான் நீச்சல் வீரரும் ஆவார். ஒரு நீச்சல் போட்டி வீரராக வெற்றிகரமான வாழ்க்கைக்குப் பிறகு, இவர் புது தில்லி, லேடி சிறீ ராம் கல்லூரியில் ஆசிரியரானார். பின்னர் கடல்கள், ஏரிகள், ஆறுகள் போன்ற வெளிப்புற நீர்நிலைகளில் நடக்கும் நீச்சல் போட்டிகளில் நுழைந்தார். இவர் 2018இல் நாரி சக்தி புரஸ்கார் விருதைப் பெற்றார்.  

## ஆரம்ப கால வாழ்க்கை
மீனாட்சி பகுஜா 1978இல் பிறந்தார். தனது பெற்றோருக்கு மூன்று குழந்தைகளில் மூத்தவரான தில்லியில் வளர்ந்தார். இவரது தந்தை வி. கே. பகுஜா புதி தில்லியின் மாடர்ன் பள்ளியில் நீச்சல் பயிற்சியாளராக இருந்தார். மீனாட்சி முதலில் தனது ஐந்து வயதில் நீச்சல் போட்டிகளில் நுழைந்தார். ஒன்பது வயதை எட்டுவதற்கு முன்பு இளையோருக்கான 50 மீட்டர் முன்னோக்கி நீந்தும் பிரிவுகளில் தேசிய வெற்றியாளர் ஆனார்.  

## தொழில்
இந்தியாவைப் பிரதிநிதித்துவப்படுத்தும் வகையில், 1996ஆம் ஆண்டு தென்கொரியாவின் புசானில் நடந்த ஆசியா பசிபிக் வயதுக் குழு நீச்சல் வாகையாளர் போட்டியில் 400 மீட்டர் தனிநபர் பிரிவில் பகுஜா பதக்கம் வென்றார். இவர் தேசிய விளையாட்டுகளில் மூன்று முறை வாகையாளரானார். 2001ஆம் ஆண்டில், இவர் நீச்சலில் இருந்து ஓய்வு பெற்றார். பின்னர் தில்லி பல்கலைக்கழகத்தின் ஒரு பகுதியான லேடி சிறீ ராம் கல்லூரியில் உடல் பயிற்சியில் விரிவுரையாளரானார்.  

ஆகஸ்ட் 2006 இல், பகுஜா மராத்தான் நீச்சலில் கலந்து கொள்ளத் தொடங்கினார். இவர் மேற்கு வங்கத்தின் முர்சிதாபாத்தில் உள்ள பாகீரதி-ஊக்லி ஆற்றின் 19 கி.மீ. நிகழ்வில் பங்கேற்றார். 2007ஆம் ஆண்டு சூரிச் நீச்சல் ஏரியில் போட்டியிட இவர் சுவிட்சர்லாந்து சென்றார் (ராப்பர்ஸ்வில் இருந்து சூரிக்கு வரை 26.4 கி.மீ.), அங்கு இவர் ஐந்தாவது இடத்தைப் பிடித்தார். இவருடைய தந்தையும் தில்லி பல்கலைக்கழகத்தின் துணைவேந்தருமான தீபக் பென்டால் ஆகிய இருவரும் நிதி உதவி செய்தனர்.  

இவர்ஆங்கிலக் கால்வாயை நீந்த பகுஜா இரண்டு முறை முயற்சித்துள்ளார். இவரது முதல் முயற்சி 2008இல் இருந்தது. டோவர் நகரம் வருவதற்கு ஒரு வாரத்டிற்கு முன்னதாகவே பாகீரதி-ஊக்லி ஆற்றின் 81கி.மீ. நீந்தி வாகையாளனார். இவர் "சேற்று நீரையும் நதி பாம்புகளையும்" எதி கொண்டாண்டாலும், 12 மணிநேரம் 27 நிமிடங்களில் முடித்தார். இருப்பினும், இவருக்கு கடல் நீச்சல் அனுபவம் இல்லாததால், ஆங்கிலக் கால்வயிலுள்ள நீரோட்டத்துடன் போராடினார். கடற்பரப்பு காரணமாக 11 கி.மீ.க்குப் பிறகு விலகினார். பகுஜா 2014இல் தனது இரண்டாவது முயற்சியை மேற்கொண்டார். மீண்டும் ஆங்கிலக் கால்வாயிலிருந்து தொடங்கினார். 14 மணிநேரம் 19 நிமிடங்களில் 40 கி.மீ. தூரத்தை நீந்திய பிறகு, மாறிவரும் அலைகளால் இவர் மீண்டும் திரும்ப வேண்டிய கட்டாயம் ஏற்பட்டது. இவர் நிறைவு செய்ய இன்னும் 3 கி.மீ. தொலைவில் இருந்தார்.  

கோவிட் -19 கட்டுப்பாடுகள் காரணமாக, பல இந்திய நீச்சல் வீரர்கள் பயிற்சி வசதிகளுக்கு மட்டுப்படுத்தப்பட்டிருந்த காலத்தில் இவர் அவர்களுக்கான அணுகலை மேற்கொண்டார்.  

## விருதுகள்
இந்தியக் குடியர்சுத் தலைவர் ராம்நாத் கோவிந்திடமிருந்து 2018ஆம் ஆண்டின் நாரி சக்தி புரஸ்கார் விருதினை (பெண்களுக்கான இந்தியாவின் மிக உயர்ந்த விருது) பகுஜா பெற்றார்.
# கல்பனா சரோஜ்



**கல்பனா சரோஜ்** (*Kalpana Saroj)* ஓர் இந்திய தொழிலதிபரும் *டெடெக்ஸ்* பேச்சாளரும் ஆவார். இவர் இந்தியாவின் மும்பையில் உள்ள கமானி டியூப்ஸ் என்ற நிறுவனதின் தலைவராக உள்ளார்.  

அசல் " சிலம்டாக் மில்லியனயர் " என்று விவரிக்கப்பட்ட இவர், கடினமான நிலையிலிருந்த கமானி டியூப்ஸ் நிறுவனத்தின் சொத்துக்களை வாங்கி, நிறுவனத்தை வெற்றிகரமாக லாபத்திற்கு இட்டுச் சென்றார்.  

## ஆரம்ப கால வாழ்க்கை
கல்பனா சரோஜ், 1961இல் இந்தியாவின் மகாராட்டிராவில் உள்ள ரோபர்கெடா கிராமத்தில் ஒரு மராத்தி பௌத்த குடும்பத்தில் பிறந்தார். இவரது பெர்றோருக்கு மூன்று மகள்களும் இரண்டு மகன்களும் இருந்தனர் இதில் இவர் மூத்தவர். கல்பனாவின் தந்தை அகோலாவின் ரோபர்கெடா கிராமத்தில் ஒரு கவலராக பணியாற்றினார். இவர் தனது 12 வயதில் திருமணம் செய்து கொண்டார். பின்னர் கணவரின் குடும்பத்துடன் மும்பையில் ஒரு குடிசையில் வாழ்ந்தார். கணவரின் குடும்ப உறுப்பினர்களால் வன்முறைக்கு ஆளான பிறகு, இவர் தனது தந்தையால் காப்பாற்றப்பட்டு, கணவனை விட்டுவிட்டு தன் பெற்றோருடன் வாழ தன் கிராமத்திற்கு திரும்பினார். ஆனால் கிராம மக்களால் விரட்டப்பட்டதால் இவர் தற்கொலைக்கு முயன்றார். 16 வயதில், இவர் தனது மாமாவுடன் வாழ மீண்டும் மும்பைக்கு திரும்பினார். தனது குடும்பத்தை ஆதரிக்க ஒரு ஆடை தொழிற்சாலையில் வேலை செய்யத் தொடங்கினார். பட்டியல் சாதியினருக்கான அரசாங்கக் கடன்களைப் பயன்படுத்தி, இவர் வெற்றிகரமாக ஒரு தையல் வணிகத்தையும் பின்னர் ஒரு தளவாடங்கள் கடையையும் தொடங்கினார்.  

## தொழில்முனைவோர் முயற்சிகள்
இவர், *கேஎஸ் புரொடக்சன்* என்ற திரைப்படத் தயாரிப்பு நிறுவனத்தைத் தொடங்கி தனது முதல் திரைப்படத்தைத் தயாரித்தார். இது ஆங்கிலம், தெலுங்கு, இந்தி ஆகிய மொழிகளில் மொழி மாற்றம் செய்யப்பட்டது. *கைர்லாஞ்சி* என்ற இந்த திரைப்படத்தை கல்பனா சரோஜின் பதாகையின் கீழ் தீலிப் மஸ்கே, ஜோதி ரெட்டி மன்னான் கோர் ஆகியோர் தயாரித்துள்ளனர்.  

இவர் ஒரு வெற்றிகரமான அசையாச் சொத்து வணிகத்தை உருவாக்கினார். இவர் தனது தொடர்புகளுக்ககவும், தொழில்முனைவோர் திறன்களுக்காகவும் அறியப்பட்டார். கமானி டியூப்ஸ் குழுவில் இருந்தபோது, அது 2001இல் கலைக்கப்பட்டது, நிறுவனத்தை கையகபடுத்திக் கொண்ட இவர், அதை மறுசீரமைத்து மீண்டும் லாபத்திற்கு கொண்டு வந்தார்.  

இவருடைய சொந்த மதிப்பீடுகளின்படி, இவருக்கு தற்போது $ 112 மில்லியன் மதிப்புள்ள தனிப்பட்ட சொத்துக்கள் உள்ளன.  

## சொந்த வாழ்க்கை
கல்பனா சரோஜ் பௌத்த மதத்தைச் சேர்ந்தவர். இவர் அம்பேத்கரின் போதனைகளால் ஈர்க்கப்பட்டு அதனை பின்பற்றுகிறார். 1980ஆம் ஆண்டில், இவர் தனது 22 வயதில் சமீர் சரோஜ் என்பவரை மறுமணம் செய்து கொண்டார். அவருடன் அமர் சரோஜ் என்ற ஒரு மகனும், சீமா சரோஜ் என்ற ஒரு மகளும் பிறந்தனர். 1989ஆம் ஆண்டில், இவரது கணவர் இறந்தார். கல்பனா அவரது எஃகு அலமாரியை உற்பத்தி செய்யும் தொழிலைப் பெற்றார். இவர் தற்போது தற்போது சுப்கரன் என்பவரை மூன்றாவதாக மணந்தார்.  

## விருதுகளும் அங்கீகாரமும்
கல்பனா சரோஜுக்கு 2013இல் வர்த்தகம் மற்றும் தொழில்துறையில் சிறப்பான பங்களிப்பிற்காக பத்மசிறீ விருது வழங்கப்பட்டது.  

இந்திய அரசாங்கத்தால் முதன்மையாக பெண்களுக்கான வங்கியான பாரதிய மகிளா வங்கியின் இயக்குநர் குழுவில் இவர் நியமிக்கப்பட்டார். இவர் பெங்களூரு இந்திய மேலாண்மை நிறுவனத்தின் நிர்வாகக் குழுவிலும் பணியாற்றுகிறார்.
# இனா சிலானி

**இனா சிலானி** ( Hina Jilani . பிறப்பு 1953), பாக்கித்தானின் உச்ச நீதிமன்றத்தின் வழக்கறிஞர் மற்றும் பாக்கித்தானின் பஞ்சாபில் உள்ள லாகூரைச் சேர்ந்த மனித உரிமை ஆர்வலர் ஆவார்.  

## ஆரம்பகால வாழ்க்கை மற்றும் கல்வி
பாக்கித்தான் இராணுவச் சட்டத்தின் கீழ் இருந்தபோது, சிலானி 1979 இல் சட்டப் பயிற்சியைத் தொடங்கினார்.  

## தொழில் வாழ்க்கை
முக்கியமான மனித உரிமை விசாரணைகளில் சிலானி தனது நிபுணத்துவத்திற்காக சர்வதேச அளவில் அங்கீகரிக்கப்பட்டவர் ஆவார். பிப்ரவரி 1980 இல் தனது சகோதரி அஸ்மா ஜெஹாங்கீருடன், பாக்கித்தானின் முதல் அனைத்து பெண் சட்ட உதவி நடைமுறையான *AGHS* சட்ட உதவி மையத்தை (ALAC) லாகூரில் நிறுவினார். ஆரம்பத்தில் இந்த நடவடிக்கைகள் பெண்களுக்கு சட்ட உதவி வழங்குவதாக மட்டுப்படுத்தப்பட்டிருந்தன, ஆனால் படிப்படியாக இந்த அமைப்பு சட்ட விழிப்புணர்வு, கல்வி, சுரண்டலில் இருந்து பாதுகாப்பு, சட்ட ஆராய்ச்சி, ஆலோசனை மற்றும் சட்ட உதவிகளை வழங்குதல் போன்ற செயல்களிலும் ஈடுபட்டன. இவர் பாக்கித்தானின் மனித உரிமைகள் ஆணையம் மற்றும் மகளிர் செயல் மன்றம் (WAF) (1980 இல் நிறுவப்பட்ட அழுத்தக் குழு, பாகுபாடு சட்டத்திற்கு எதிராக பிரச்சாரம் செய்தவர்) மற்றும் 1986 இல் பாக்கித்தானின் முதல் சட்ட உதவி மையத்தையும் நிறுவினார். சட்டரீதியான உதவிகளை வழங்குவதோடு மட்டுமல்லாமல், 1991 ல் *தஸ்தக்* என்றழைக்கப்படும் வன்முறை மற்றும் துன்புறுத்தல்களினால் பாதிக்கப்படும் பெண்களுக்கு ஒரு தங்குமிடம் அமைக்கவும் இவர் உதவினார் தங்குமிடத்தை நிர்வகிப்பதைத் தவிர, மனித உரிமைகள் மற்றும் பெண்களின் பாதுகாப்பு குறித்த விழிப்புணர்வை ஏற்படுத்த தஸ்தாக் பட்டறைகளையும் ஏற்பாடு செய்கிறார்.  

ஒரு வழக்குரைஞர் மற்றும் குடும்ப வன்முறைக்கு எதிரான சமூக ஆர்வலர் மற்றும் கடந்த மூன்று தசாப்தங்களாக பாக்கித்தானில் அமைதி, மனித உரிமைகள் மற்றும் பெண்களின் உரிமைகளுக்கான இயக்கத்தில் தீவிரமாக உள்ளார், இவர் மனித உரிமைகள் வழக்கில் நிபுணத்துவம் பெற்றவர், குறிப்பாக பெண்கள், குழந்தைகள், சிறுபான்மையினர் உரிமைகளில் அக்கறை கொண்டுள்ளார். இவர் பாக்கித்தானில் மனித உரிமைகள் தரத்தை நிர்ணயிப்பதில் முக்கிய அம்சங்களாக மாறிய பல வழக்குகளை நடத்தியுள்ளார். குழந்தைகளின் உரிமைகளுக்காக, குறிப்பாக அபாயகரமான வேலைகளில் ஈடுபடும் குழந்தை தொழிலாளர்களின் பாதுகாப்பிற்காக இவர் நடத்திய போராட்டம், 1991 ல் குழந்தைகளின் வேலைவாய்ப்பை ஒழுங்குபடுத்தும் ஒரு சட்டத்தை வெளியிட வழிவகுத்தது.  

மனித உரிமைகள் தொடர்பான பல்வேறு நிகழ்வுகளில் பேச சிலானி அடிக்கடி அழைக்கப்படுகிறார். 17 செப்டம்பர் 2009 அன்று, நியூ சவுத் வேல்ஸ் பல்கலைக்கழகத்தில் சட்ட பீடத்தில், 2009 ஹால் வூட்டன் சொற்பொழிவை வழங்கினார். நவம்பர் 25 ஆம் தேதி, இவர் மெக்கில் பல்கலைக்கழகத்திற்கு விருந்துரையாளராக அழைக்கப்பட்டார்.  

சிலானி ஐக்கிய நாடுகள் மனித உரிமைகள் சங்கம், கார்ட்டர் மையம் மற்றும் பெண்களுக்கான ஐ.நா. அமைப்பு ஆகியவற்றுடன் இணைந்து பணியாற்றுகிறார். 2019 ஆம் ஆண்டில், உலகெங்கிலும் உள்ள ஊடக சுதந்திரத்தைப் பாதுகாப்பதற்கான சட்ட கட்டமைப்புகளை உருவாக்க இங்கிலாந்து வெளியுறவு அலுவலகம் அமைத்த ஒரு புதிய நிபுணர் குழுவிற்கு இவரை வழக்குரைஞராக நியமித்தது.  

## மற்ற நடவடிக்கைகள்

### ஐக்கிய நாடுகள் சபையில் பங்கு
2000 முதல் 2008 வரை, சிலானி ஐக்கிய நாடுகள் மனித உரிமைகள் பாதுகாவலர்கள் பற்றிய பொதுச் செயலாளரின் சிறப்புப் பிரதிநிதியாக இருந்தார் . அந்த காலகட்டத்தில், இவர் 2006 இல் சூடானின் டார்பூர் மீதான சர்வதேச விசாரணை ஆணையத்திலும் உறிப்பினராக நியமிக்கப்பட்டார்.
# தன்வீர் சகான்

**தன்வீர் ஜஹான்** (Tanveer Jahan பிறப்பு 14 ஏப்ரல் 1962) ஒரு மனித உரிமை பாதுகாவலர் மற்றும் பயிற்சியாளர் ஆவார். ஜஹான் 35 ஆண்டுகளுக்கும் மேலாக பாக்கித்தானில் சமூக மேம்பாட்டுத் துறையில் செயல்பட்டு வருகிறார். இவர் மனித மேம்பாட்டுக்கான ஜனநாயக ஆணையத்தில் நிர்வாக இயக்குநராகவும் மற்றும் பாக்கித்தான் மனித உரிமைகள் பாதுகாப்பாளர்கள் வலையமைப்பின் தேசிய ஒருங்கிணைப்பாளராகவும் பணியாற்றுகிறார். இவர் பெண்களின் நிலை குறித்த தேசிய ஆணையத்தில் (NCSW) உறுப்பினராக பணியாற்றியுள்ளார்.  

## ஆரம்ப கால வாழ்க்கை
தன்வீர் பாக்கித்தானின் லாகூரில் பிறந்து வளர்ந்தார். இவர் தனது ஆரம்பக் கல்வியை அரசு உயர்நிலைப் பள்ளியில் முடித்தார் மற்றும் பஞ்சாப் பல்கலைக்கழகத்தில் தத்துவத்தில் முதுகலைப் பட்டம் பெற்றார் . இவர் ஆய்வாளரும் கட்டுரையாளருமான வஜாஹத் மசூத்தை மணந்தார். இந்த தம்பதிக்கு காமினி என்ற மகள் உள்ளார் (காமினி என்ற சமஸ்கிருத வார்த்தைக்கு அழகான பெண் என்று பொருள்).  

இவர் ஒரு மாணவராக இருந்தபோது ஜனநாயகம் மற்றும் பாலின சமத்துவத்தை மீட்டெடுப்பதற்கான மனித உரிமை இயக்கத்தில் பங்கேற்கத் தொடங்கினார். 1995 இல் இவர் பாக்கித்தானின் மனித உரிமைகள் ஆணையத்துடன் (துன்புறுத்தப்பட்ட மத, பாலினம் மற்றும் பிற சிறுபான்மை குழுக்களுக்கு ஆதரவை வழங்கும் ஒரு சுயாதீன மனித உரிமை அமைப்பு) இணைந்து பணியாற்றினார். பெண்கள் உரிமைகள் திட்டத்தின் ஒருங்கிணைப்பாளராக, இவர் உண்மை கண்டறியும் பணிகளில் ஈடுபட்டார் மற்றும் *HRCP* இன் வருடாந்திர அறிக்கையில் பெண்களின் உரிமைகளை மீறியதற்கான ஆதார அடிப்படையிலான தரவுகளை வழங்கினார்.  

2003 ஆம் ஆண்டில் இவர் மனித மேம்பாட்டுக்கான ஜனநாயக ஆணையத்தின் நிர்வாக இயக்குநராக பணியாற்றத் தொடங்கினார், இது மனித உரிமைகள் கல்வி, ஆராய்ச்சி மற்றும் வழக்காடல் ஆகியவற்றில் ஒருங்கிணைந்த முயற்சிகளில் ஈடுபடுகிறது. முரண்பாடு தீர்த்தல் மற்றும் தடுப்பு, மனித உரிமைகள் வழக்காடல், குழந்தை உரிமைகள், பெண்கள் உரிமைகள் மற்றும் செயலில் குடியுரிமை பற்றிய பயிற்சி தொகுதிகளை உருவாக்கினார். உலக மனித உரிமைகள் சாற்றுரை அனைத்துலக குடிசார் மற்றும் அரசியல் உரிமைகள் உடன்படிக்கை, அனைத்துலக பொருளாதார சமூக பண்பாட்டு உரிமைகள் உடன்படிக்கை, பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கைகுழந்தைகளின் உரிமைகளுக்கான உடன்படிக்கை, போன்ற பலவற்றில் இவர் பங்களித்துள்ளார்.  

இவர் மேல்நிலைப் பள்ளி மாணவர்களுக்காக ஒரு மனித உரிமைகள் பாடத்திட்டத்தை அறிமுகப்படுத்தினார் இது மனித உரிமைகள், பாகுபாடின்மை மற்றும் சமத்துவம், குடியுரிமை மற்றும் சகிப்புத்தன்மை பற்றிய கருத்துக்களை குழந்தைகளுக்கு வெளிப்படுத்த உதவியது. சிறிய சமூகம் சார்ந்த நிறுவனங்கள் முன்னேறுவதற்கான மனித உரிமைகள் செயற்பட்டியலைக் கொண்டு வர ஆயிரக்கணக்கான வழக்குரைஞர்கள், பத்திரிகையாளர்கள் , மற்றும் ஆர்வலர்கள் ஆகியோருக்கு மோதல் பகுப்பாய்வு, மோதல் தீர்வு, ஆரம்ப எச்சரிக்கை அமைப்புகள், மனித உரிமைகள் மற்றும் மனித உரிமை பாதுகாவலர்களின் பாதுகாப்பு ஆகிய கருப்பொருள்களில் பயிற்சி அளித்தார். .  

இவர் குழந்தை திருமணம், உடல் ரீதியான தண்டனை, வளைகுடா நாடுகளில் குழந்தை கடத்தல், குழந்தை துன்புறுத்தல், காவல் சித்திரவதை, மரண தண்டனை, மத தீவிரவாதம், பாலின அடிப்படையிலான வன்முறை மற்றும் குழந்தைகளின் உரிமைகள் ஆகியன குறித்து பேசி வருகிறார்.*NCSW* இன் உறுப்பினராக இருந்தபோது இவர் மத சிறுபான்மை உரிமைகள், பெண்கள் சார்பு சட்டங்கள் மற்றும் கொள்கைகள் பற்றிய கொள்கை உரையாடல்கள் மற்றும் பெண்களின் உரிமைகள் குறித்த அறிக்கைகள் மற்றும் ஆராய்ச்சி ஆய்வுகள் ஆகியவற்றில் கலந்துரையாடினார்.
# ஃபவுசியா சயீத்

**ஃபவுசியா சயீத்** (Fouzia Saeed பிறப்பு 3 ஜூன் 1959 லாகூரில்) ஒரு பாக்கித்தானிய சமூக ஆர்வலர், பாலின நிபுணர், பயிற்சியாளர்/உதவியாளர், மேம்பாட்டு மேலாளர், நாட்டுப்புற கலாச்சார ஊக்குவிப்பாளர், தொலைக்காட்சி வர்ணனையாளர் மற்றும் எழுத்தாளர் ஆவார். இவருடைய முதல் நூல் *பிராஸ்டிடூசன் இன் பாக்கித்தான்,டேபூ:தி ஹிடன் கல்ச்சர் ஆஃப் எ ரெட் லைட் டிஸ்ட்ரிக்ட்* இவரது இரண்டாவது நூல் *ஒர்க்கிங் வித் சார்க்ஸ்:கவுண்டரிங் செக்சுவல் ஹராசுமெண்ட் இன் இவர் லிவ்ஸ்* ஆகும்  

பாக்கித்தானின் சமூக இயக்கத்தின் செயல்பாட்டாளர்களிடையே சயீத் பரவ்லாக அறியப்பட்டவர், பெண்களின் பிரச்சினைகளில் பல தசாப்தங்களாக பணியாற்றியவர், குறிப்பாக பெண்களுக்கு எதிரான வன்முறை, விபச்சாரம், பொழுதுபோக்கு வியாபாரத்தில் பெண்கள், பெண்கள் இயக்கம் மற்றும் பாலியல் துன்புறுத்தல். பெண்களுக்கு எதிரான வன்முறை குறித்த இவரது பணி 20 ஆண்டுகளுக்கும் மேலானது மற்றும் 1991 இல் பாக்கித்தானில் முதல் பெண் நெருக்கடி மையமான *பெடாரியை* நிறுவியது ஆகியவற்றில் குறிப்பிடத்தகுந்த பங்கினை அளித்துள்ளார். ஒரு தசாப்தத்திற்கும் மேலாக,பாலியல் துன்புறுத்தலின் அளவைக் கட்டுப்படுத்துதல் மற்றும் தாக்கம் கொத்தடிமை முறைகளை ஒழித்தல் போன்ற நடவடிக்கைகளில் ஈடுபட்டு வருகிறார். .  

10 மார்ச் 2009 அன்று, பாக்கித்தான் மக்கள் கட்சி பிரதமர் யூசுப் ரசா கிலானி, பெண்களின் நிலை குறித்த தேசிய ஆணையத்தின் 15 உறுப்பினர்களில் ஒருவராக சயீத்தை மூன்று ஆண்டு காலத்திற்கு நியமித்தார். அதைத் தொடர்ந்து, இவர் மே 2010 முதல் மே 2012 வரை பாலியல் துன்புறுத்தல் சட்ட அமலாக்க கண்காணிப்புக் குழுவின் தலைவராக நியமிக்கப்பட்டார்.  

பிப்ரவரி 2015 இல், பாக்கித்தான் முஸ்லீம் லீக் பிரதமர் நவாஸ் ஷெரீப் , சயீத்தை தேசிய நாட்டுப்புற மற்றும் பாரம்பரிய நிறுவனமான லோக் வீர்சாவின் நிர்வாக இயக்குநராக நியமித்தார். லோக் வீர்சாவை புத்துயிர் பெறுவதிலும், பாக்கித்தானில் செயல்திறன் கலாச்சாரத்திற்கான இடத்தை விரிவுபடுத்துவதிலும் தனது மகத்தான வெற்றிக்காக பத்திரிகை மற்றும் குடிசார் சமூகத்தின் பாராட்டுதல்களுடன் 9 பிப்ரவரி 2018 அன்று தனது பதவிக்காலத்தை நிறைவு செய்தார்.  

2020 ஜனவரியில், பாக்கித்தான் தெஹரீக்-இ-இன்சாப் பிரதமர் இம்ரான் கான் , சயீத்தை பாக்கித்தான் தேசிய கலை சங்கத்தின் தலைமை இயக்குநராக நியமித்தார். ஜூலை 2021 இல், மத்திய பலுசிஸ்தானுக்கு இளம் கலை திறமைகளை அடையாளம் காண சென்ற ஒரு சாலைப் பயணத்தில், சயீத் சாலை விபத்தில் பலத்த காயமடைந்தார். ஆகஸ்ட் 2021 நடுப்பகுதியில், இவர் மீட்பு முறையில் இருந்தார்.  

சயீத் தன்னைப் பற்றி கூறுகையில் "நான் என் திறன்கள், எனது போராட்டங்கள் மற்றும் எனது சாதனைகள் மூலமே தீர்மானிக்கப்பட வேண்டும் என்பதல்லாமல், என் பாலினம், எனது பொருளாதார பின்னணி, என் தேசியம் அல்லது எனது நம்பிக்கைகளால் தீர்மானிக்கப்படக் கூடாது அல்லது ஒரே மாதிரியாக வேலைகளைச் செய்யக்கூடியவராகவோ அறியப்படக் கூடாது " என்று கூறுகிறார்.  

## தனிப்பட்ட வாழ்க்கை
சயீத் பாக்கித்தானின் லாகூரில் 3 ஜூன் 1959 இல் பிறந்தார்.இவர் பெசாவரில் தனது பள்ளிக் கல்வி மற்றும் ஆரம்பகால கல்லூரிக் கல்வியினைப் பயின்றார். பெசாவர் பல்கலைக் கழகத்தில் 1979 ஆம் ஆண்டில் மனையியல் பிரிவில் தங்கப் பதக்கம் பெற்று பட்டம் பெற்றார்.இவருடைய கல்வி சாதனைகளின் விளைவாக, குவைத்-இ-ஆசம் வெளிநாட்டு கல்வி விருதைப் பெற்றார் மற்றும் மின்னசோட்டா பல்கலைக்கழகத்தில் 8 ஆண்டுகள் பயின்றார், அங்கு இவர் வடிவமைப்பில் எம்எஸ் மற்றும் கல்வியில் முனைவர் பட்டம் பெற்றார். இவர் தனது முனைவர் பட்ட ஆராய்ச்சிக்கு அமெரிக்க வீட்டுப் பொருளாதார சங்கத்தின் *எத்தேல் எல். பார்க்கர் சர்வதேச பெல்லோஷிப் விருதிலிருந்து* கூடுதல் ஆய்வுதவித் தொகையினைப் பெற்றார்.
# திவீபா


**திவீபா** (பொருள் :  தீவு, *Dweepa*) என்பது 2002 ஆம் ஆண்டு வெளியான இந்திய கன்னட திரைப்படம் ஆகும். இப்படத்தை கிரிஷ் காசரவள்ளி இயக்கினார். இப்படத்தின் கதை புகழ்பெற்ற கன்னட எழுத்தாளரான நார்பட் டி' சௌசா இதே பெயரில் எழுதிய புதினத்தை அடிப்படையக கொண்டது. இப்படத்தில் சௌந்தர்யா மற்றும் அவினாஷ் ஆகியோர் முதன்மை பாத்திரங்களில் நடித்திருந்தனர். *திவீபா* படமானது அணை கட்டுமானத்தால் பூர்வீக மக்கள் இடம்பெயர்வது போன்ற பிரச்சினைகளை அடிப்படையாக்க கொண்டது. இது இரண்டு தேசிய திரைப்பட விருதுகளைப் பெற்றது. கர்நாடக மாநில திரைப்பட விருதுகள் நான்கையும், மூன்று தென்னிந்திய பிலிம்பேர் விருதுகளையும் பெற்றது.  

## கதை
ஓர் அணையின் பின்புறம் சீதா பர்வதா என்ற தீவு கிராமம் உள்ளது. இந்தத தீவு கடும் மழையால் மெதுவாக நீரில் மூழ்கிவருகிறது. அந்த தீவு கிராம மக்களை வேறு இடத்துக்கு மாற்ற அரசாங்கம் அவர்களுக்கு சொந்தமான சொத்துக்களுக்கு இழப்பீடு வழங்கி அதன் மூலம் மக்களை வெளியேற்றிவருகிறது. கிராம கோவில் பூசாரி துக்கஜ்ஜா, அவரது மகன் கணபா மற்றும் அவரது மருமகள் நாகி ஆகியோர் தங்கள் சொந்த ஊரை விட்டு வெளியேறி, அரசாங்கம் கொடுக்கும் சொற்ப இழப்பீட்டை கொண்டு வாழ்வது சாத்தியமில்லை என கருதுகின்றனர். அவர்களுக்கு சொந்தமாக ஒரு சிறிய குடிசை உள்ளது. அவர்கள் அங்கிருந்து வெளியேற 25,000 இழப்பீடு அளிக்க அரசு முன்வருகிறது. இழப்பீடை வாங்கிக்கொண்டு வேறு இடத்துக்குச் சென்றால் இந்த கிராமத்தில் தாங்கள் மரியாதையாக அணுகப்படும் நிலை மாறிவிட்டு, வெளியூரில் தங்கள் வாழ்க்கைக்காக போராடும் ஆயிரக்கணக்கான குடும்பங்களில் ஒன்றாக மாறும் நிலை ஏற்படும் என கணபா கவலைப்படுகிறார். அவருடைய மனைவி நாகி நடைமுறை பார்வையும் நேர்மறை சிந்தனையும் கொண்டவள். தன்னையும் தன் குடும்பத்தையும் காக்கப் போராடுகிறாள். இதனால் இந்தக் குடும்பம் தீவை விட்டுப் போகாமலேயே இருக்கிறது. இந்தக் குடும்பத்துடன் தங்கவரும் நாகியின் உறவினரான கிருஷ்ணா குடும்பதின் அன்றாட நிகழ்வுகளில் தலையிடுகிறார். இதனால் நாகி - கணபா இடையிலான உறவில் விரிசல் விழுகிறது. இந்த சிக்கல்களைக் கடந்து அந்தக் குடும்பம் எப்படி அந்தத் தீவிலேயே தொடர்ந்து தங்குகிறது என்பதே மீதிக் கதை.  

## நடிப்பு
- சௌந்தர்யா நாகியாக
- அவினாஷ் கணபாவாக
- எம். வி. வாசுதேவ ராவ் துக்கஜ்ஜாவாக
- ஹரிஷ் ராஜ் கிருஷ்ணாவாக
- புருஷோத்தம தலவத
- சித்தராஜ் கல்யாங்கர்
- மாலதி
- விஜயசாரதி
- ராதா ராமச்சந்திரா
- சிருங்கேரி ராமண்ணா
- சாவந்த்

## விருதுகள் மற்றும் திரையிடல்கள்
; 49 வது தேசிய திரைப்பட விருதுகள்  

- சிறந்த திரைப்படத்திற்கான தேசிய திரைப்பட விருது - சௌந்தர்யா
- சிறந்த ஒளிப்பதிவுக்கான தேசிய திரைப்பட விருது - எச். எம். இராமச்சந்திர ஹல்கெரே

; 2001–02 கர்நாடக மாநில திரைப்பட விருதுகள்  

- சிறந்த படம் - சௌந்தர்யா
- சிறந்த இயக்கம் - கிரிஷ் காசரவள்ளி
- சிறந்த நடிகை - சௌந்தர்யா
- சிறந்த ஒளிப்பதிவு - எச். எம். ராமச்சந்திர ஹல்கெரே

; 50 வது தென்னிந்திய பிலிம்பேர் விருதுகள்  

- சிறந்த படம் - சோந்தர்யா
- சிறந்த இயக்கம் - கிரிஷ் கசரவள்ளி
- ஒரு சிறந்த பாத்திரத்தில் சிறந்த நடிகை - சௌந்தர்யா

; திரையிடல்கள்  

- மனித உரிமைகள் கண்காணிப்பு சர்வதேச திரைப்பட விழா, நியூயார்க்
- இந்தியாவின் 33 வது சர்வதேச திரைப்பட விழா
- ஃபுகுவோகா திரைப்பட விழா, ஜப்பான்
- டர்பன் சர்வதேச திரைப்பட விழா
- ரோட்டர்டாமின் சர்வதேச திரைப்பட விழா
- சினிமா விண்டேஜ் திட்டம், ஐசோலாசினிமா, கினோஆடாக்

## இசை
இபடத்திற்கு *தாமஸ் ஐசக் கொட்டுகப்பள்ளி* இசை அமைத்துள்ளார்.